stanford-oval/wikipedia huggingface dataset:
פרשת יוסף ואחיו
הסיפור המקראי > ירידת האחים למצרים

הרעב פוגע גם בארץ כנען, ויעקב מבקש מבניו שיסעו למצרים כדי להביא משם אוכל. האחים נוסעים ונתקלים ביוסף, אך הם אינם מזהים אותו, בעוד הוא מזהה אותם. הם משתחווים בפניו, כפי שחזה בחלומותיו בנערותו. יוסף מאשים את אחיו שהם מרגלים וטוען שכדי להוכיח את חפותם, עליהם להשאיר את אחד האחים איתו ובינתיים לחזור לכנען ולהביא משם את בנימין, האח החסר שסיפרו לו עליו. הוא אוסר את שמעון, מצייד אותם בתבואה ושולח אותם חזרה לארץ כנען באזהרה שלא יסכים לראות אותם שוב אם לא יביאו את בנימין.
יעקב שומע את הבשורות הקשות ומסרב לשלוח את בנימין: "אותי שיכלתם: יוסף איננו, ושמעון איננו, ואת בנימין תיקחו?!". כשתם האוכל בבית יעקב והחזרה למצרים היא הסיכוי היחיד להינצל מרעב, יעקב מסכים לשלוח את בנימין אחרי שיהודה מקבל אחריות עליו.
האחים באים למצרים עם בנימין ומובאים שוב בפני יוסף. יוסף מתקשה להסתיר את סערת רגשותיו למראה בנימין ובוכה בחדר צדדי. הוא משחרר את שמעון, יושב עם האחים לסעודה ומצייד אותם בתבואה רבה. אולם לצד זאת הוא מורה למשרתו להחביא גביע כסף באמתחתו של בנימין.
כשיוצאים האחים לדרכם חזרה לארץ כנען, רודף אותם משרתו של יוסף ומאשים אותם בגנבת הגביע. האחים המופתעים מכחישים בתוקף וקובעים: "אשר יימצא איתו מעבדיך ומת, וגם אנחנו נהיה לאדוני לעבדים". בחיפוש שנערך מתגלה הגביע אצל בנימין והאחים מובאים חזרה לבית יוסף. הם מציעים את עצמם כעבדים כדי שיניח לבנימין, אך יוסף מתעקש שרק בנימין יישאר אצלו כעבד והשאר ישוחררו לעלות לשלום אל אביהם.
הסיפור המקראי > האשמת בנימין בגנבת הגביע

באותו הזמן שהביא יוסף את בני יעקב אל ביתו וסעד איתם את ארוחת הצהרים, ציווה יוסף על הממונה על ביתו שימלא את שקי האחים באוכל אך לא ייקח מהם את כספם. בנוסף פקד יוסף על משרתו שיכניס את גביע הכסף המיוחד שלו אל תוך השק של בנימין.
לאחר שהלכו האחים לדרכם פקד יוסף על משרתו לרדוף אחרי האנשים ולמצוא את גביע הכסף שלו. הגביע כצפוי נמצא אצל בנימין. האחים קרעו בגדיהם ויהודה שערב לאביו שיחזיר את הנער ביקש להחליף את בנימין בעונש. אך מכיוון שהממונה סירב לשמוע לא נותרה לאחים ברירה אלא לחזור לעיר.
הסיפור המקראי > יוסף מתגלה לאחיו

לאחר שחזרו האחים למצרים ניגש יהודה ליוסף ופורש בפניו בנאום ארוך את השתלשלות העניינים מנקודת מבטו. הוא מתאר את מערכת היחסים המיוחדת בין יעקב ובנימין ("ונפשו קשורה בנפשו") ואת מצבו הנפשי הרעוע של יעקב מאז היעלמות יוסף. יהודה מדגיש כי הוא ערב לשלומו של בנימין בפני יעקב, ומציע להישאר במקום בנימין כעבדו של יוסף.
יוסף איננו מצליח יותר להסתיר את זהותו מהאחים. הוא משלח את כל הנוכחים מהחדר, פורץ בבכי ומציג עצמו בפני אחיו: "אֲנִי יוֹסֵף, הַעוֹד אָבִי חָי?" האחים נבהלים ושותקים, ויוסף מסביר כיצד התגלגלה מכירתו לטובה, וכיצד הוא מסוגל כעת לכלכל את משפחתו במהלך הרעב השורר במצרים ובכנען. לאחר פיוס הדדי הוא שולח את האחים, עם עגלות וציוד שמספק פרעה, חזרה לכנען, מתוך כוונה שהמשפחה כולה עם יעקב תבוא אל יוסף למצרים.
הסיפור המקראי > יעקב יורד למצרים

יעקב מקבל בהתרגשות את הבשורה ויוצא לדרך למצרים. הוא עוצר בבאר שבע ומעלה קורבנות, ושם מתגלה אליו אלוהים ומחזק את ידיו בירידה למצרים. אלוהים מבטיח ליעקב כי זרעו יהיה לגוי גדול במצרים ובסופו של דבר יעלו חזרה לארץ ישראל. לאחר מכן מובאת בתורה רשימה של צאצאי יעקב שירדו למצרים. התורה מונה 70 'יוצאי ירך יעקב' היורדים מצרימה, נשים וגברים, מלבד נשי בני יעקב, יוסף ושני בניו (שהיו כבר במצרים), והוא עצמו.
משפחת יעקב מגיעה למצרים ויעקב ויוסף נפגשים. יוסף מדריך את אחיו לומר לפרעה שהם רועי צאן, כדי שישכן אותם באזור נפרד במצרים. בני יעקב נפגשים עם פרעה ואחריהם בא גם יעקב עצמו ומברך את פרעה. יוסף משכן את אחיו בארץ גושן ומספק להם מזון במהלך שנות הרעב.
במקביל מנהל יוסף את הכלכלה המצרית כולה בזמן הרעב. המצרים הרעבים ללחם נותנים ליוסף את כספם ואת מקניהם, ולבסוף נותנים את אדמותיהם וגם את עצמם לעבדים לפרעה בתמורה לאוכל. יוסף קובע מערכת של מיסים, שבה פרעה מחזיק בכל הנכסים, מספק לעם זרעים לעבודת האדמה והעם מחזיר לו חמישית מן היבול.
מבקרי המקרא

מבקרי המקרא ופרשנים מסורתיים הצביעו על מספר קשיים וסתירות שעולים מהסיפור כפי שהוא מופיע במקרא. המחקר המודרני מציע כי ניתן ליישב את רוב הקשיים על ידי ראיית הסיפור כשילוב של שתי מסורות שונות, האחת ממקור ישראלי והשניה ממקור יהודאי.
מבקרי המקרא > קשיים העיקריים בסיפור על פי מבקרי המקרא

הפתיחה "אלה תולדות יעקב" (פרק ל"ז, פסוק ב') אמורה להופיע לפני אילן היוחסין של יעקב או לפני תיאור קורותיו, אז כאן היא ממשיכה ל"יוסף בן שבע עשרה שנה", ונראה שהטקסט נקטע באמצע.
חלומו הראשון של יוסף (פסוק ז') מתאר[דרושה הבהרה] את יוסף ואחיו כחקלאים המאלמים אלומות בשדה, בעוד פסוק ב' ופסוק ז' מתארים אותם כרועי צאן.
יעקב שולח את יוסף מחברון, הנמצאת בשטחים שנשלטו על ידי ממלכת יהודה, אל אחיו הרועים בעמק דותן הנמצא מהלך מספר ימים משם, בשטחים שהשתייכו לממלכת ישראל. רוב הסיפורים המקראיים מתמקדים בשטחים של אחת מהממלכות, ואילו כאן הסיפור עובר מממלכה לממלכה[דרושה הבהרה].
האחים מחליטים להמית את יוסף בפסוק י"ח, ושוב בפסוקים י"ט–כ', והדבר נראה ככפילות מיותרת.
בפסוק כ"ב מציע ראובן לאחים לא להרוג את יוסף אלא להשליכו לבור, אולם הרעיון להשליכו לבור עלה כבר בפסוק כ', וגם זה נראה ככפילות.
בפסוק כ"ו מציע יהודה לחוס על חיי יוסף, אלא שהצעה זו נראית מיותרת שכן ראובן כבר הציע זאת בפסוק כ"ב, והצעתו התקבלה.
ציר הזמן של מכירת יוסף לא ברור: מי מכר אותו לישמעאלים - האחים או המדיינים? האחים יושבים לאכול בקרבת הבור, רואים את הישמעאלים מתקרבים ומחליטים למכור להם את יוסף, אך אינם מודעים לכך שהמדיינים העלו אותו מהבור ומכרו אותו להם.
יש דיווחים סותרים לגבי מכירת יוסף למצרים - בפרק ל"ו, פסוק כ"ח ובפרק ל"ט, פסוק א' מתואר כי הישמעאלים עשו זאת, אך בפרק ל"ז, פסוק ל"ו מתואר כי אלה המדיינים, ובפרק מ"ה, פסוק ד' אומר יוסף כי היו אלה האחים עצמם.
בתרבות

הרומן "יוסף ואחיו" מאת תומאס מאן הוא רומן בבואה שגרעינו הוא פרשת יוסף ואחיו. הרומן כולל ארבעה חלקים:
יוסף ואחיו - תולדות יעקב, יצא לאור ב-1933. מרחיב את המסופר בספר בראשית, פרקים כ"ז-ל"ו.
יוסף ואחיו - יוסף בימי עלומיו, יצא לאור ב-1934. מרחיב את המסופר בספר בראשית, פרק ל"ז.
יוסף ואחיו - יוסף במצרים, יצא לאור ב-1936. מרחיב את המסופר בספר בראשית, פרקים ל"ח-ל"ט.
יוסף ואחיו - יוסף המשביר, יצא לאור ב-1943. מרחיב את המסופר בספר בראשית, פרקים מ'-נ'.
בתיאטרון ובקולנוע
יוסף וכתונת הפסים המשגעת - מחזמר על פי סיפור יוסף ואחיו, מיצירתם של אנדרו לויד ובר וטים רייס. המחזמר הפך עם השנים לאחד ממחזות הזמר המצליחים ביותר בכל הזמנים.
יוסף נסיך החלומות - סרט אנימציה של חברת "דרימוורקס" משנת 2000 על סיפורו של יוסף
המהגר - סרט על פי סיפור יוסף בבימוי הבמאי המצרי יוסף שאהין משנת 1994
יוסף ואחיו / Rappresentatione di Giuseppe e i suoi Fratelli - דרמה מוזיקלית בשלוש מערכות מאת עילם רותם; נכתבה עבור האנסמבל הקולי Profeti della Quinta (נביאי הקווינטה). הקלטה של היצירה יצאה לאור בהוצאת פאן קלאסיקס בשנת 2013.
הערות שוליים

↑  ספר בראשית, פרק ל"ז, פסוק י'
↑  אורי אלטר, אמנות הסיפור במקרא, פרק 1
↑  ספר בראשית, פרק מ"ה, פסוק ג'
↑  ספר שמות, פרק א', פסוק ה'
↑  ספר בראשית, פרק מ"ז, פסוקים ז'–י"א
↑  בן סנדלר, מפגש עם השערת התעודות בסיפור יוסף, באתר התורה
1 2 3  ברוך יעקב שורץ, ירידתו של יוסף למצרים, חיבור בראשית ל״ז ממקורותיו, בית מקרא, כתב עת לחקר המקרא ועולמו כרך נ״ה חוברת א׳, תש״ע, עמ' 1
↑  ברוך שורץ מציע שהמקור הישראלי כתב כאן ״עמק סוכות״ (ראו במאמרו, עמ׳ 15, הערת שוליים 32). בן סנדלר מציע כי הפסוקית ״וישלחהו מעמק חברון ויבוא שכמה״ כולה היא תוספת של העורך שחיבר בין הסיפורים (ראו במאמרו תחת הכותרת ״המסע הארוך או הקצר של יוסף״)
מכירת יוסף, ציור של קונסטנטין פלוויטסקי (1855)
האחים מביאים את כתונת יוסף ומציגים אותה בפני יעקב, ציור מעשה ידי דייגו ולאסקס
יוסף פותר את חלום פרעה, ציור מאת הצייר ההולנדי, בן המאה ה-16, אנטוני ון מונטפורט
”וְכָל הָאָרֶץ בָּאוּ מִצְרַיְמָה לִשְׁבֹּר אֶל יוֹסֵף כִּי חָזַק הָרָעָב בְּכָל הָאָרֶץ.” (בראשית, מ"א, נ"ז) "מצרים ניצלת בידי יוסף", 1827
גביע הכסף מתגלה אצל אחיו של יוסף, באמתחתו של בנימין.
יוסף מתוודע לאחיו, ציור של פטר פון קורנליוס (1816/7)
הכיתוב "את אחי אנוכי מבקש" על שלט בכיכר החטופים במהלך מלחמת חרבות ברזל
פיטר גדיוט

| --- | --- |

 לידה:  2 בינואר 1985  (בן 40) קראולי, הממלכה המאוחדת 
 שם לידה:  Peter Gadiot Nava 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  דרמה סנטר לונדון 
 פרופיל ב-IMDb
 
אלן-פיטר גדיוט (באנגלית: Alan-Peter Gadiot ; נולד ב-2 בינואר 1985) הוא שחקן אנגלי.
ביוגרפיה

גדויט נולד בעיירה איסט גרינסטד (אנ'), במערב סאסקס בדרום-מזרח אנגליה. אביו הולנדי, ואמו מקסיקנית. הוא דובר אנגלית וספרדית שוטפת. יש לו אח אחד גדול. יש לו אזרחות כפולה; בריטית והולנדית.
קריירה

פיטר גדיוט למד בדרמה סנטר בלונדון והופיע בהפקות במה רבות. הקרדיטים שלו בעבר כוללים את ה-Hot Mess של MTV, הסדרה הבריטית My Spy Family וסרט אימה בריטי 13Hrs, הידוע גם בשם זאב לילה משנת 2010.
בשנת 2013, גדיוט ערך את הופעת הבכורה שלו ברשת האמריקאית בתור סיירוס, הג'יני החתיך והמסתורי, בסדרה ארץ הפלאות. באותה שנה, גדיוט כיכבה לצד לאה לאה סדו בסרט הפרסום לקמפיין פראדה: סוכריות עבור הניחוח Prada Candy L'Eau, בבימויו של וס אנדרסון ורומן קופולה. בשנת 2013 הופיע בשלושה פרקים של הסדרה הבריטית Fresh Meat, דרמה של ערוץ 4. באותה שנה שיחק בסרט האימה הגרמני "The Forbidden Girl."
גדיוט ביים והפיק את הסרט הקצר "12–17", שיצא ב-2014. הסרט הקצר עוסק בגברים צעירים שהיו מרמים נערות צעירות יותר להתאהב בהן לפני שיסחטו אותן רגשית להפוך לזונות. הסרט הקצר נקרא 12–17 כי זה הגיל של רוב הבנות שנסחרות בהן.
בשנת 2014 גדיוט שיחק בתפקיד בסדרה "Matador" ולאחר מכן את שיחק את התפקיד של קא במיני סדרה הקנדית-אמריקאית Tut משנת 2015.
בשנת 2016, גדיוט חזר לתיאטרון ושיחק את התפקיד הראשי של פטרוקיו במחזהו של וויליאם שייקספיר , אילוף הסוררת במרכז הרמן לאמנויות בוושינגטון די.סי.
מ-2016 עד 2021, גדיוט כיכב בתפקיד ג'יימס ואלדז בסדרת דרמת הפשע "מלכת הדרום", שהופקה עבור רשת USA, עיבוד לרומן רב המכר של ארתורו פרס-רוורטה, "La Reina del Sur" . גדיוט זכה בפרס אימג'ן לשנת 2017 בקטגוריית "שחקן המשנה הטוב ביותר בטלוויזיה" על תפקידו בסדרה.
לצד תפקידו בסדרת הטלוויזיה מלכת הדרום, גדיוט גילם את מיסטר מיקסזפיטליק בסדרת הטלוויזיה "סופרגירל" של CBS בעונה השנייה (2017). בשנת 2018 שיחק בתפקיד ראשי במיני סדרת הרוקנ'רול All You Need Is Me , ששוחררה בסטודיו+ וב- "Canalplus" . גדיוט גילם את הגיטריסט הראשי סטיבן.
בסרט הדרמה "Another Girl", שיצא ב-2021, גילם גדיוט את דייב הייסטינגס, הבוס הלוהט והנשוי של אל אוברטון. הסרט ממשיך היכן שהפסיק קודמו, סרט הפולחן Ask Me Anything .
בשנת 2021 שיחק גדיוט בסדרת הטלוויזיה "הצהובות", שם גדיוט מגלם את אדם מרטין.
בשנת 2022 לוהק לתפקיד בסדרת הטלוויזיה של נטפליקס, "וואן פיס", המבוססת על סדרת המאנגה היפנית באותו שם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | 13Hrs | סטיבן מור |  |
| 2013 | The Forbidden Girl | טובי מ'קליפט |  |
| 2014 | 12-17 |   | סרט קצר; במאי ותסריטאי |
| 2019 | מסור חשמלי מקטיפה (אנ') | ריקי בליין |  |
| 2021 | Another Girl | דייב הייסטינגס |  |
| 2022 | Black Ewe |   | סרט קצר; במאי, תסריטאי ומפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | My Spy Family | טרוי פלקוני | פרק: "The Cheating Affair" |
| 2013 | Fresh Meat | חוויאר | 3 פרקים |
| 2013–2014 | ארץ הפלאות | סיירוס | תפקיד ראשי; 13 פרקים |
| 2014 | Matador | סיזאר | 10 פרקים |
| 2015 | Tut | קא | מיני-סדרה |
| 2016–2021 | מלכת הדרום | ג'יימס ואלדז | תפקיד ראשי (עונות 1–3, 5); 49 פרקים |
| 2017 | סופרגירל | מר מקיזפטלק | 2 פרקים |
| 2018 | All You Need Is Me | סטיבן | פרק: "They Say It's Good For Business" |
| 2021–2022 | הצהובות | אדם מרטין | 8 פרקים |
| 2023 | וואן פיס | שאנקס | 3 פרקים |
| 2023 | סילו (אנ') | מכונאי | 3 פרקים |
| 2023–2024 | זינוק לאתמול (אנ') | טום ווסטפול | 7 פרקים |
| 2025 | Nine Bodies in a Mexican Morgue | קרלוס | סדרה עתידית של MGM+ |
פילמוגרפיה > תיאטרון

| שנה | הצגה | תפקיד | כותב/במאי | מקום / חברה |
| --- | --- | --- | --- | --- |
|  | Vag and the Boys | קאראווג'יו | רוג'ר מייסון | תיאטרון אנסמבל סטודיו |
| 2016 | אילוף הסוררת | פטרוקיו | אד איסקנדר | תיאטרון שייקספיר, וושינגטון הבירה |
פרסים ומועמדויות

| שנה | ארגון | קטגוריה | עבודה מועמדת | תוצאה | הערות שוליים |
| --- | --- | --- | --- | --- | --- |
| 2017 | פרסי אימג'ן | שחקן המשנה הטוב ביותר - טלוויזיה | מלכת הדרום | זכייה |  |
| 2018 | פרסי אימג'ן | שחקן המשנה הטוב ביותר - טלוויזיה | מלכת הדרום | מועמדות |  |
פילנתרופיה

פיטר גדיוט פועל באופן פעיל נגד עבדות וסחר בבני אדם. כדי להעלות את המודעות לבעיית העבדות המודרנית, חתר פיטר גדיוט באוקיינוס האטלנטי מהאיים הקריביים לאפריקה עם צוות מנוסה תוך כ-39 ימים. הישג עצום, שמשך תשומת לב עצומה למען המטרה. גדיות רץ במרתון החולות, הנערך במשך שישה ימים רצופים במדבר סהרה. ה-250 ק"מ אולטרה מרתון, כולל ריצה על פני דיונות חול מתנשאות, שטח סלעי לא אחיד ועמקים מסוכנים, נחשב למירוץ הרגלי הקשה ביותר בעולם. לבסוף הוא השלים את מסעו בטיפוס על הר הקילימנג'רו. בכך השלים גדיוט טרילוגיה של אתגרים קיצוניים תוך שנה. בין לבין נשא גדיוט הרצאות לאלפי ילדים בבתי ספר. גדיוט הצליח לגייס סכום רב למען Anti-Slavery" International" ו-"Save the Children" .
כיום, פיטר גדיוט משתמש בקביעות בחשיפה שלו לרשתות החברתיות כדי להעלות את המודעות לארגונים הומניטריים כמו Choose Love ו-Survival International .
אליעזר שמשון רוזנטל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1915 הרפובליקה הפדרלית של גרמניה 
 פטירה:  1980 (בגיל 65 בערך) 
 ענף מדעי:  מדעי היהדות
 מקום קבורה:  בית הקברות היהודי בהר הזיתים 
 מנחה לדוקטורט:  חנוך אלבק 
 
אליעזר שמשון רוזנטל (כונה גם הרא"ש רוזנטל; כ"א באלול תרע"ה, 31 באוגוסט 1915 – ט"ז בטבת תש"ם, 5 בינואר 1980), היה רבה הראשון של קבוצת רודגס, חוקר תלמוד, מהוגי הדעות של הציונות הדתית מהתקופה של טרום הקמת המדינה, ויו"ר ועד של הקיבוץ הדתי. הוא היה יליד העיירה שטרסבורג אוקרמרק (אנ') שבצפון מזרח גרמניה.
נמנה עם מייסדי מסגרת הוועדה לעליית הנוער הדתי. ניהל את הסמינריון למדריכים דתיים של עליית הנוער בשכונת בית וגן בירושלים.
דרכו ומאמריו

אליעזר שמשון רוזנטל נמנה עם הזרם הנאו-אורתודוקסי מייסודם של רש"ר הירש ור' עזריאל הילדסהיימר, ופעל במסגרת "התנועה ליהדות של תורה", שהקים א"א אורבך.
במאמריו עמד על המתח הקיים בהלכה, כמו בשיטות משפט אחרות, בין מגמת ה'מסורת' השמרנית ובין מגמת ה'חידוש' היצירתית.
דרכו ומאמריו > על דרך הרוב

שמשון אטינגר מתייחס במאמרו "דין ויושר" למאמר של "על דרך הרוב" של הרב, הפרופ' רוזנטל. רוזנטל עומד על המשותף והשונה בין אריסטו לבין הרמב"ם. הנושא הוא בעיית היושר אשר נדונה במסגרת סוגיה בתחום היחסים שבין המשפט לבין המוסר. יש לה השלכות הלכתיות ומוסריות – היא מבטאת את אחת השאלות המרכזיות בהתנהלות המשפטית אל מול המוסר: בעיית היושר שהיא בעיה של המוסר עם הדין הכללי מול היחיד היוצא מן הכלל. הכלל משפטי, מעצם טיבו, אחד ממאפייניו הוא כלליותו. הכלל המשפטי חל על כולם – הוא חל על כל תחום, וחל על הכלל – על הציבור, הרוב, על הסטנדרט ועל המכנה המשותף. טיבו, הכלל המשפטי לא לוקח בחשבון את החריג שלא ברוב.
דרכו ומאמריו > מהדורה מדעית של הירושלמי למסכת נזיקין

לקראת סוף ימיו שקד רוזנטל על ההדרת כתב יד אסקוריאל של הירושלמי והבאתו לדפוס במהדורה מדעית. לשם כך הוא נסע בקיץ תשל״ח לספריית האסקוריאל בספרד וראה את כתב היד המקורי. רוזנטל לא הספיק לסיים את עבודתו לפני שמת, ופרופסור שאול ליברמן המשיך לההדיר את כתב היד. גם ליברמן נפטר במהלך כתיבת הספר, והוא יצא לאור לבסוף בשנת תשמ"ד.
דרכו ומאמריו > על שינויי עריכה של המשנה שנעשו בתלמוד הבבלי

א"ש רוזנטל, בבואו לדון בנוסח המשנה שעמדה לפני האמוראים, כתב:
'אחת השאלות החשובות הקשורות במכלול הבעיות של עריכת הבבלי, היינו האינטרפולציה, כשעורכים אחרונים מעבדים ומשפצים את מאמרי הראשונים על מנת לפרשם לפי דרכם ודעתם שלהם – ואפילו על ידי הקדמת משא ומתן סתמי, שעליו עונה כיום מאמרו של אחד ראשון'
כלומר, המשניות שהיו בפני האמוראים השתנו ממקום למקום או מעת לעת בעקבות "תיקוני עריכה" וניסיונות ליישר את המשנה על פי הנאמר בתלמוד. הראשונים - אותם פרשני התלמוד מימי הביניים כלל לא הכירו את השינויים והמשיכו בדיון כאילו הניסוח החדש הוא זה שעמד במקור לפני האמוראים, בלי לשים לב לשינויים.
דרכו ומאמריו > קובץ מחקרים לזכרו

הוצאת ספרים מאגנס - האוניברסיטה העברית פרסמה לזכרו קובץ מחקרים בתלמוד ובתחומים גובלים, כרך שני, בעריכת משה בר אשר ובנו דוד רוזנטל, בשנת תשנ"ג.
תולדותיו ומשפחתו

אליעזר שמשון רוזנטל נולד לאברהם (אדולף) רוזנטל ופאני פייגי (לבית מאייר) בעיר שטרסבורג אוקרמרק שבגרמניה (אין להחליפה עם העיר הצרפתית שטרסבורג שעל הגבול הגרמני).
בעקבות החקיקה האנטי-יהודית של השלטון הנאצי, רוזנטל נאלץ לעזוב את לימודיו בתיכון, ובשנת 1934 עלה ארצה והחל ללמוד בישיבת מרכז הרב. ארבע שנים מאוחר יותר החל בשנת ה'תרצ"ח (1937-38), ובמשך שנתיים, כיהן כרב של קבוצת רודגס, קיבוץ שישב בפתח תקווה,לפני שעבר לאזור רחובות ואשדוד ויסד את קבוצת יבנה. מעט אחר כך מונה ליושב ראש ה"וועדה הדתית" של הקיבוץ הדתי בהשתתפות גדליהו אונא, משה אונא, ויוסף לוטבק, ועדה שתפקידה היה לטפל בשאלות העולות, לעסוק בבירורי הלכה, ולהשתדל להביא לפתרון אחיד לכל הקיבוצים.
בשנת ה'ת"ש 1940 עלה לירושלים, ומשנת ה'תש"ב 1942 היה מורה בבית הספר מעלה, ושנה אחר כך, ה'תש"ג, החל לעבוד כמפקח חינוכי על המוסדות הדתיים של עליית הנוער.
שוב שנה אחר כך, (ה'תש"ד) ייסד את הסמינר למדריכים דתיים של עליית הנוער, וניהל אותה עד ה'תשט"ו 1955, אז עבר ללמד ומקביל ללמוד באוניברסיטה העברית בירושלים, ולהרצות על תלמוד באוניברסיטת בר-אילן.
החל משנת ה'תשי"ט 1959 החל לעבוד כעורך וחוקר תלמוד במכון שוקן לחקר היהדות, להרצות שם מטעם בית המדרש לרבנים באמריקה של תנועת היהדות המסורתית.
בשנת ה'תש"כ (1960) סיים את לימודיו באוניברסיטה העברית בירושלים והוסמך כדוקטור בלימודים קלסיים ובמשפט העברי. ובשנת 1964 מונה לפרופסור באוניברסיטה העברית, ולעמוד בראש מכון שוקן.
תולדותיו ומשפחתו > צאצאיו ומשפחתם

בנו, דוד רוזנטל, הוא פרופסור אמריטוס בחוג לתלמוד באוניברסיטה העברית בירושלים. תחום עיסוקו הוא חקר התלמוד הבבלי, נוסחו ועריכתו, והוא עוסק בהכנת מהדורה ביקורתית של סדר נזיקין. בן אחר, אברהם רוזנטל, גם הוא חוקר תלמוד. נכדו, ד"ר יואב רוזנטל, שימש כראש החוג לתלמוד באוניברסיטה העברית.
כלתו, ימימה רוזנטל בתו של חוקר הפולקלור היהודי לאו לוי, היא ראש תחום תיעוד וחשיפה בגנזך המדינה שבמשרד ראש הממשלה.
לקריאה נוספת

פרקים - ספר השנה של מכון שוקן - כרך א', בעריכת: אליעזר שמשון רוזנטל, בנושאי: יהדות ומחשבת ישראל.
ללשונותיה של מסכת תמורה, תרביץ, כרך נח, חוברת ג-ד, תשמ"ט, באתר JSTOR
הערות שוליים

1 2  על אליעזר שמשון רוזנטל (אתר האקדמיה ללשון העברית)
1 2  מקור:ארכיון קיבוץ הדתי
↑  א"ש רוזנטל; שאול ליברמן, ירושלמי נזיקין, ירושלים: האקדמיה הלאומית הישראלית למדעים, תשמ"ד
↑  כמתואר בהקדמתם של אברהם ודוד רוזנטל לירושלמי נזיקין, שם, ה-ו.
↑  https://openscholar.huji.ac.il/sites/default/files/jstudies/files/_file_1378044139.pdf על שלב נוסף בתולדות נוסח המשנה] של דוד רוזנטל בציטוט מתוך המאמר של אביו, "הסוגיות הסתמיות וחשיבותן לחקר מקורות התלמוד הבבלי" שהופיע בעמוד 14 בתקצירי ההרצאות של הקונגרס היהודי העולמי הרביעי, ירושלים תשכ"ה.
1 2 3  על אליעזר שמשון רוזנטל (אתר האקדמיה ללשון העברית)
↑  פרופ' אליעזר שמשון (קורט) רוזנטל (אתר ג'ני)
↑  החוק לשיקום שירות המדינה המקצועי החוק האנטי יהודי הראשון בגרמניה הנאצית, נחקק בי"א בניסן ה'תרצ"ג 7 באפריל 1933. ראו קו הזמן לחקיקה אנטי יהודית (אתר מוזיאון השואה בוושינגטון)
↑  על בית הספר מעלה ראו במאמר נוסטלגי זה (הארץ) וגם תיעוד תכתובות עם הגדנע של בית הספר
↑  [1=https://www.archives.gov.il/archives/Archive/0b07170680024756/File/0b07170680e57ecb התכתבות רוזנטל עם הרב הראשי לישראל אז], יצחק אייזיק הרצוג עמוד 54 בקובץ הסרוק (אתר הארכיון הציוני)
↑  סגל החוג לתלמוד שנת הלימודים תש"פ (באתר ארכיב המרשתת)
| --- | --- |
בקרת זהויות :  NLI: 987007267105205171  ISNI: 0000 0001 1679 8393  LCCN: n85281841  VIAF: 82361867   WorldCat (עם VIAF): 82361867
אניש גירי

| --- | --- |
גירי, 2014
גירי, 2014
 לידה:  28 ביוני 1994 (בן 30) סנקט פטרבורג, רוסיה 
 הדרגה הגבוהה ביותר:  רב-אמן משנת 2009
 מד כושר מרבי:  2798 (אוקטובר 2015)
 מד כושר נוכחי:  2728 ‏(אוקטובר 2024)
 מדינה:  הולנד
 
אניש גירי (נולד ב-28 ביוני 1994 בסנקט פטרבורג) הוא שחמטאי הולנדי בדרגת רב-אמן, אותה השיג בגיל 14 שנים ושבעה חודשים.
גירי היה ארבע פעמים אלוף הולנד בשחמט (בשנים 2009, 2011, 2012 ו-2015). ייצג את הולנד בשלוש אולימפיאדות שחמט (2010, 2012 ו-2014).
חיים פרטיים

אניש גירי נולד לסנגיי מנפאל ולאולגה, מרוסיה. בשנת 2002 עקרו הוריו לסאפורו ביפן. בשנת 2008 היגרה המשפחה להולנד שם עובד אביו כחוקר. לגירי שתי אחיות.
ביוני 2013 סיים גירי את בית הספר התיכון בדלפט. המקצועות החביבים עליו היו פיזיקה ומתמטיקה. ב-8 ביולי 2015 התחתן עם סופיקו גורמישוילי, שחמטאית גיאורגית בדרגת אמן בינלאומי.
גירי שולט היטב ברוסית, אנגלית והולנדית, ובעל ידע טוב ביפנית, נפאלית וגרמנית. תחביביו הם כדורגל ופינג פונג. מתגורר בעיר האג
קריירת שחמט

מועדון השחמט הראשון שבו שיחק גירי היה מועדון הנוער 'DYUSH-2' בסנקט פטרבורג. בשנים שהיה בסאפורו היה חבר באיגוד השחמט היפני ובמועדון השחמט בסאפורו. גירי התפתח במהירות ומד הכושר שלו טיפס במהירות בין אפריל 2006 ליולי 2010 (מ-2114 ל-2672).
גירי חלק מקום ראשון בתחרות לנערים מתחת לגיל 14 בליגה הרוסית עם 6.5/9, ניצח באליפות הנערים עד גיל 16 בסנקט פטרבורג ובשנת 2007 סיים במקום השלישי בתחרות לנערים עד גיל 18 (גירי היה אז בן 13). בשנת 2008 ניצח בתחרות הפתוחה של סנקט פטרבורג עם 8.5/9. באפריל אותה שנה השיג את הציון הראשון לרב אמן בתחרות הפתוחה Intomart GfK עם 7/9, הציון השני הושג בתחרות חרונינגן עם 6.5/9.
בינואר 2009 חלק גירי את המקום שני בתחרות קורוס בקבוצה C, בעקבות זאת קיבל את הציון השלישי והאחרון הדרוש לתואר רב-אמן. באותה שנה חלק מקום שני באליפות הפתוחה של הולנד, ניצח באליפות הולנד וחלק מקום שני בתחרות Unive.
התוצאה בהתחרות קורוס בקבוצה C בשנת 2009 הקנתה לו מקום בתחרות קורוס בקבוצה B בשנת 2010. גירי ניצח בתחרות זו בתוצאה של 9/13, מחצית הנקודה לפני ארקדי ניידיץ'. גירי סיים בתיקו דו-קרב עם נייג'ל שורט וניצח בתחרות Sigeman & Co עם 4.5/5
, הגיע שני באליפות הולנד לאחר ארוין לאמי והיה בין הבולטים בתחרות כוכבים עולים מול השחמטאים המנוסים. גירי לא הצליח להעפיל לתחרות Melody Amber כאשר הפסיד בשובר שוויון מול היקארו נקמורה.
מאמנו של גירי הוא השחמטאי ולדימיר טוקמקוב.
בחודש מאי 2010 דווח כי גירי סייע לוישוואנתן אנאנד בהכנותיו לאליפות העולם בשחמט 2010 כנגד הטוען לכתר וסלין טופאלוב. אנאנד זכה בדו-קרב 6.5-5.5 ושמר על תוארו כאלוף העולם.
בהופעת הבכורה של גירי בתחרות טאטא סטיל בשנת 2011 השיג 6.5/13 וניצח בכלים השחורים את מגנוס קרלסן ב-22 מסעים. באותה שנה ניצח בפעם השנייה באליפות הולנד וחלק מקום ראשון בתחרות Sigeman & Co עם וסלי סו והנס טיקנן.
למרות היותו בעל מד הכושר הנמוך ביותר, ניצח גירי בתחרות Reggio Emilia בשנת 2012, זכה בפעם השלישית באליפות הולנד
 וחלק מקום שלישי בתחרות העל בביל 2012. הישגיו המרשימים נמשכו עם מקום רביעי בתחרות הפתוחה ברייקיאוויק וניצחון על וסילי איוונצ'וק בדו-קרב שהתקיים בשנת 2013. .
גירי השתתף בתחרויות המוקדמות של פיד"ה לקביעת המועמדים על אליפות העולם הן בסבב 2012–2013 והן בסבב 2014–2015 אך לא הצליח להעפיל לתחרות המועמדים. בשנת 2014 גירי סיים במקום השני בתחרות טאטא סטיל , זכה במדליית ארד על ביצוע מעולה בלוח הראשון באולימפיאדת השחמט 2014 וסיים במקום השני בתחרות החזקה של אליפות האמנים של קטר.
בגביע העולם בשחמט בשנת 2015 הוא הודח בחצי הגמר.
בשנת 2016 הוא סיים במקום השני בתחרות השחמט לזכר טל (קטגוריה 21).
בשנת 2016 בתחרות המועמדים הוא סיים במקום השישי.
גירי סייע לולדימיר קראמניק בהכנותיו לתחרות המועמדים 2018.
מבחר תחרויות בהן השתתף

תחרות העל בביל 2012
תחרות העל טאטא סטיל - 2013, 2016, 2017, 2018, 2019, 2020, 2022
תחרות העל בנורווגיה 2015
אליפות האמנים של קטר בשחמט 2015
תחרות העל בבילבאו - 2015, 2016
גביע סינקפילד 2016
תחרות השחמט לזכר טל 2016
גביע העולם בשחמט - 2017, 2019, 2021
אניש גירי באולימפיאדת השחמט

בין השנים 2010 ל-20186 השתתף אניש גירי ב-5 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2010 | 4 | הולנד | 2677 | 8 מ-11 | 5+ 6= 0- | 72.7 | 15 קבוצתי, 3 אישי |
| 2012 | 1 | הולנד | 2711 | 4 מ-7 | 3+ 2= 2- | 57.1 | 6 קבוצתי |
| 2014 | 1 | הולנד | 2745 | 8 מ-11 | 5+ 6= 0- | 72.7 | 12 קבוצתי, 3 אישי |
| 2016 | 1 | הולנד | 2750 | 7 מ-11 | 3+ 8= 0- | 63.6 | 36 קבוצתי |
| 2018 | 1 | הולנד | 2780 | 8.5 מ-11 | 6+ 5= 0- | 77.2 | 40 קבוצתי 3 אישי |
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
הערות שוליים

↑  גירי השיג את תואר רב־אמן בגיל 14 שנים
↑  פרטים אישיים על גירי
↑  תחרויות שזיכו את גירי ברב אמן
↑  גירי ניצח בתחרות Sigeman & Co עם 4.5/5
↑  עוזריו של אנאנד בדו-קרב על אליפות העולם
↑  זכייה אליפות הולנד
↑  ניצחון על וסילי איוונצ'וק בדו-קרב
↑  גירי סיים במקום השני בתחרות טאטא סטיל
↑  גירי זכה במדליית ארד על ביצוע מעולה בלוח הראשון באולימפיאדת השחמט 2014
↑  גירי סיים במקום השני בתחרות החזקה של אליפות האמנים של קטר
↑  Giri, Anish - Men's Chess Olympiads, באתר אולימפבייס (באנגלית)
↑  http://chess-results.com/tnr368908.aspx?lan=1&art=20&fed=NED&flag=30
| --- | --- |
בקרת זהויות :  ISNI: 0000 0004 5286 1240  NKC: mzk20231207045  NTA: 395146925  VIAF: 317290976   WorldCat (עם VIAF): 317290976 
גירי בשנת 2008